Ekskurzija 12.10.2016

Sekcija seniorjev je organizirala jesensko ekskurzijo v sredo 12.10.2016.

Za nami je še ena uspešno realizirana jesenska ekskurzija, ki je potekala v sredo ,12. oktobra 2016. Udeležilo se je 60 članic in članov. Najprej smo si ogledali zeliščni vrt v Žalcu, kjer nas je prijazno sprejela gospa mag. Nataša Ferant. Zeliščni vrt deluje v slopu INŠTITUTA ZA HMELJARSTVO IN PIVOVARSTVO SLOVENIJE V ŽALCU.V svojem zanimivem uvodnem nagovoru nas je seznanila s kratko zgodovino zeliščnega vrta. Ustanovljen je bil davnega leta 1976 na pobudo treh strokovnjakov: dr. Toneta Wagnerja,Prof.dr. Pavla Bohinjca in Prof. dr Franca Sušnika. Zeliščni vrt naj bi bil kot učna baza, vzgoja zdravilnih in aromatičnih rastlin iz semen kontroliranega izvora ter kot semenska baza za nadaljnjo vzgojo novih sadik, ter raziskovalne namene . Površina zeliščnega vrta je 22 arov, razdeljen je na grede kjer so razvrščene v posebni gredi zdravilne rastline močnega učinka, sledijo grede z različnimi aromatičnimi in zdravilnimi rastlinami. Kljub ogledu v jesenskem času, smo bili z ogledom zadovoljni in v spremstvu mag. Nataše smo se sprehodili še skozi zeliščni park, ki je vredno, da se sprehodimo skozi.
 Posebno doživetje je bil tudi obisk FONTANE PIVA,ki je enkratna turistična zanimivost Žalca. ki bo v bodoče prav gotovo privabila veliko obiskovalcev. Za ceno 6,00€ kupimo kozarec, na spodnji strani ima vgrajen čip in tako si natočimo pivo na vsaki izmed 5 pip. Oblikovalec kozarca je priznani primorski oblikovalec Oskar Kogoj. Zamisel za osnovanje fontane piva si zasluži vse pohvale, tako bodo zaslužili pivovarji, steklarna, lokalni ponudniki lastnih proizvodov in drugi.
Vožnjo smo nadaljevali proti vasi Vitanje, kjer v središču vasi stoji stavba posebne oblike ki nosi naziv **K**ulturno **S**redišče **E**vropskih **V**esoljskih **T**ehnologij – **KSEVT.**